Björgunarmenn mæta í búningum í Bíó Paradís 9. nóvember 2010 10:54 Norð Vestur – björgunarsaga , heimildamynd eftir Einar Þór Gunnlaugsson , er nú á þriðju sýningarviku í Bíó Paradís og hefur aðsókn verið jöfn og stöðug , að því er fram kemur í tilkynningu frá bíóinu . Í kvöld þriðjudag er gert ráð fyrir stórum hóp björgunarsveitarmanna úr Kópavogi sem mun mæta í merktum fatnaði sveitanna . Með almennum gestum má gera ráð fyrir allt að 100 manna sýningu og að sveitin setji mikinn svip á kvöldið . Björgunarsveitarmenn hafa áður vakið athygli í hópferðum en þeir fjölmenntu á sýningar Norð Vesturs í Keflavík og á Selfossi í sl. viku , að því er segir í tilkynningunni . Aukasýning er á Ísafirði á morgun Miðvikudag .